**Filosofia unui suflet**

*Clarice*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I

Un chip suav privea cerul neînstelat

și-n freamătele umbrelor și

clătinărilor astenice de crengi

ploi nețărmurite aveau să inunde

ascunzișul porilor preaprimitivi.

De ți-ai fi suprimat ecourile,

puteai găsi propria-ți aroganță -

una de-un recul nemaipomenit -

în tragedia lui ascunsă printre genele

estetice și parcă tinere.

-

II

O șoaptă vulnerabilă spuzea furtuna

de grenade și vaietul obuzelor

prăbușinde, câteodată.

Altădată, spitalul jelea pustietatea,

când existau stropi de sudoare

ce râvneau săruturi și

răni amare trebuind a fi cusute.

Nu era Saigon și nici Normandia,

ci doar o toamnă trecătoare,

adâncă, prematură, netrecătoare.

-

III

Un suflet cald rămase sedentar,

de-atunci și până-n vremuri,

pe coridoarele spitalului,

unde anemia și dulcile indiferențe

n-aveau să moară precum

păsările albastre de dimprejur.

Abandon, abandon, abandon -

Nu poate fi cel mai iubit de pe

Pământ, pentru că resemnare

și sinucideri și vicii sfânte și poeție.